מילים נרדפות (סרט)

מילים נרדפות (בצרפתית: Synonymes) הוא סרט דרמה בהפקה ישראלית-צרפתית משנת 2019 של הבמאי הישראלי נדב לפיד. הסרט הוקרן בבכורה עולמית בפסטיבל הסרטים הבינלאומי בברלין, שבו זכה בפרס דוב הזהב. יואב (טום מרסייה) הוא צעיר ישראלי שהשתחרר משירות בצה"ל ומהגר לפריז, מתוך תחושה שהוא מוכרח לברוח ממולדתו, בתקווה שצרפת והשפה הצרפתית יגאלו אותו מהטירוף בישראל. הבריחה אינה מתמצית במרחב הפיזי בלבד: יואב מבקש לברוח מזהותו כישראלי, ולא רק מישראל עצמה. בצרפת הוא מסרב לדבר עברית, לפרט על שירותו הצבאי ואף מנתק קשר עם משפחתו. פעולתו הראשונה בצרפת היא רכישת מילון צרפתי ומאמץ כפייתי לרכוש את השפה במהרה. כשהוא נשאל על תוכניותיו בפריז הוא משיב "להיות צרפתי". בת שיחתו משיבה כי אין זה מספיק, ואכן, עד מהרה מגלה יואב כי אין לו בצרפת קרקע יציבה ותוכנית פעולה. כבר ביומו הראשון, יואב כמעט מת מן הקור, אך בסופו של דבר ניצל הודות לזוג צרפתים הגרים בדירה הסמוכה. ניסיונותיו של יואב למצוא את מקומו בצרפת אינם עולים יפה. הוא אינו מוצא כיוון תעסוקתי, לא משתלב בסביבה וניסיונו לעסוק בדוגמנות מסתיים בהטרדה מינית מצד האמן. בהמשך, הוא נאלץ למצוא עבודה בחברת אבטחה המאוישת על-ידי ישראלים, אליה הוא יכול להתקבל תודות לניסיונו הצבאי. עם זאת, הוא מסרב לדבר עברית עם הישראלים, ובאחד מרגעי השיא בסרט אף מועל בתפקידו כמאבטח, ומאפשר כניסת קהל לתחום השמור (קונסוליה ישראלית) בניגוד להוראות, תוך שהוא מכריז כי "אין יותר גבולות". אין תיאור מפורש של שירותו הצבאי, אך מוצג פלשבק אחד משירותו, במהלכו יורים על מטרות דמה במהלך אימון מטווחים. באמצעות קצב הירי, מבצע יואב שירים, והקצין הבכיר צריך לזהות באיזה שיר מדובר. עוד מוזכר טקס יום זיכרון בבית עלמין צבאי, שבו מבצעות חיילות את השיר העליז הללויה. פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. הסיבה היא: בנוי כרשימת מכולת וכן לא ברור מה כל דבר מסמל. בסרט נפרסים בפני הצופה סמלים רבים הבונים את המסר בנפרד מן העלילה. הגיבור מנסה להתנתק מהשפה ולדבר בשפה זרה, באופן המסמל את ניסיונו להתנתק מזהותו ומצורת החשיבה שלו. בראיון בערוץ הכנסת, הסביר הבמאי כי השפה, שהיא הדרך באמצעותה חושבים, מתקשרים, ותופסים את העולם, היא מרכיב מרכזי בזהות ובתפקוד, וגיבור הסיפור מבקש באחת להתנער ממנה. הגיבור לובש מעיל אחד בלבד בצבע צהוב חרדל, לכל אורך העלילה. הכותב נחשף במערומיו מול הצייר הצרפתי, ולמעשה מפקיד את עצמו בידו, אך זה מטריד אותו מינית במקום לאפשר לו לקיים את החוזה באופן תקין. כבר ביומו הראשון בעיר הזרה, יואב נשדד וכמעט שמת מן הקור. חוויית השוד אינה מתמצה בתיאור הקשיים, אלא מעצבת סצנה של לידה מחדש. יואב נכנס לדירה ריקה, ובעת שהוא שוכב באמבטיה בגדיו ומטלטליו נשדדים ממנו. בהמשך, רוכש יואב מילון ומשנן את משמעויות המילים בצרפתית. בין היתר, לומד יואב מילים קשות לתיאור מולדתו. אף שהגיבור מתחבב על הזוג המארח אותו, הקשר ביניהם אינו מסתיים יפה ונידון לכישלון. בשלב כלשהו, הצופה מבין כי יואב יקיים קשר מיני עם אחד מבני הזוג, וזה בסופו של דבר שוכב עם האישה. עם זאת, הקשר ביניהם אינו עולה יפה, ויואב נותר לבדו. יואב חי חיי דלות ונמצא בתחתית הסולם החברתי ללא כל כיוון, אך מתמיד בבריחתו מזהותו הישראלית. מצבו מודגש באמצעות מצבם השפיר של בני הזוג שאירחו אותו בדירתם, הנהנים מחיים נוחים. במהלך נסיעתו ברכבת עם עמיתו מחברת האבטחה, זה מטריד זרים ברכבת לצלילי התקווה. ליואב יש אובבסיה עם גיבור ילדותו, הקטור מטרויה. משזה מתאר לעמיתו הישראלי את גיבורו, זה לועג לו ובז לו על בריחתו מאכילס. בהמשך, נלקח יואב מהואן, בסצנה המבקשת להפנות לסיפורו של הקטור. השימוש בהקטור מעצים את המתח בין דימוי היהודי הבורח לבין היהודי-הציוני השש אלי קרב. היוצר מנסה להעביר את המסר שלעיתים, דווקא הבריחה מן המוות כשכולם רצים אל מותם היא הדורשת עזוז, ושהמוות רציני מדי מלהכפיפו למיתוסי גבורה. יואב דוחה הצעות לקשר מבת זוגו לשעבר וקרוביו. במהלך העלילה, מתבהר כי הבחירה בצרפת אינה מקרית. יואב נשאל מדוע להגר לצרפת כשיהודים כה רבים עוזבים אותה, ובוחר שלא לענות. בשלב כלשהו בעלילה, יואב "מוכר" לחברו אמיל את כל "הסיפורים" שלו. בהמשך, הוא מתחרט, ומבקש לקבל אותם בחזרה. הסרט הוא קופרודוקציה ישראלית-צרפתית-גרמנית שצולמה בפריז. הוא הופק על ידי אסנת הנדלסמן קרן וטליה קלינהנדלר מחברת פאי סרטים, סעיד בן סעיד ו-Komolizen Film, ויצא בתמיכת קרן יהושע רבינוביץ ומשרד התרבות. הסרט מבוסס על זיכרונותיו האישיים של לפיד מהתקופה שבה חי בפריז. הוא נכתב על ידי לפיד ביחד עם אביו, חיים לפיד, ונערך על ידי אמו, ערה לפיד, אשר נפטרה לקראת סיום העריכה והסרט הוקדש לזכרה. בשנת 2019 זכה "מילים נרדפות" בפרס דוב הזהב עבור הסרט הטוב ביותר בפסטיבל ברלין. זו הפעם הראשונה שסרט ישראלי זוכה בפרס זה. מדיה וקבצים בנושא מילים נרדפות בוויקישיתוף מידע וכתבות: "מילים נרדפות", במסד הנתונים הקולנועיים IMDb (באנגלית) "מילים נרדפות", באתר Rotten Tomatoes (באנגלית) "מילים נרדפות", באתר אידיבי "מילים נרדפות", במסד הנתונים הקולנועיים KinoPoisk (ברוסית) מילים נרדפות, קדימון הסרט באתר יוטיוב (אורך: 1:00) מילים נרדפות - קטע מהסרט, סרטון באתר יוטיוב (אורך: 2:48) אבנר שביט‏, הסרט שמסביר למה ישראלים עוזבים את הארץ משגע את פסטיבל ברלין, באתר וואלה, 14 בפברואר 2019 איתי שטרן, הסרט הישראלי "מלים נרדפות" זכה בפרס דוב הזהב בפסטיבל ברלין, באתר הארץ, 16 בפברואר 2019 שמוליק דובדבני, הישג קולנועי: סרטו של נדב לפיד זכה בפרס דב הזהב, באתר ynet, 16 בפברואר 2019 ביקורות תומר קמרלינג, ‏"מילים נרדפות" זכה למימון מהקרנות, וחבל שכך, באתר ‏מאקו‏, 25 בפברואר 2019 אורי קליין, "מלים נרדפות": הסרט של נדב לפיד הוא אגרוף בפרצוף הישראלי, באתר הארץ, 27 בפברואר 2019 יעל שוב, שירות דוב: "מילים נרדפות" הוא מסה קולנועית אגרסיבית וחסרת רגש, באתר TimeOut, ‏27 בפברואר 2019 בנימין טוביאס, שווה זהב, באתר ידיעות אחרונות, ‏27 בפברואר 2018 עופר ליברגל, ״מילים נרדפות״, סקירה, באתר סריטה, ‏28 בפברואר 2019 אבנר שביט‏, מהפנט, מטריל ומטריד: אי אפשר להישאר אדישים כלפי "מילים נרדפות" זוכה דב הזהב, באתר וואלה, 28 בפברואר 2019 שמוליק דובדבני, ביקורת קולנוע - "מילים נרדפות": הסרט הכי ישראלי שיש, באתר ynet, 1 במרץ 2019 מאיר שניצר, ‏"ישראל מרושעת": "מילים נרדפות" קיבל את דב הזהב רק בגלל הביקורת?, באתר מעריב אונליין, 2 במרץ 2019 איתן וויץ, מילים נרדפות: הביקורת, באתר קולנוע בראש צלול, ‏3 במרץ 2019 יאיר רוה, מילים בשפה זרה: ב"מילים נרדפות" ממשיך נדב לפיד לעצבן רבים מצופיו. וזה נפלא, באתר כלכליסט, 4 במרץ 2019 אריאל שוייצר, למה הצרפתים מתים על "מלים נרדפות" של נדב לפיד?, באתר הארץ, 5 במרץ 2019 יאיר רוה, "מילים נרדפות", ביקורת, באתר סינמסקופ, ‏6 במרץ 2019 עופרה עופר אורן, "מילים נרדפות": מביך יומרני מזויף, בבלוג "סופרת ספרים", 16 במרץ 2019 סטפן דלורם, "נדב לפיד מטלטל את הקולנוע הצרפתי": מאמר המערכת של "מחברות הקולנוע", באתר סינמסקופ, ‏10 במרץ 2019 ראיונות ליסה פרץ, שיחה עם נדב לפיד, ‏6 במאי 2019 Jordan Hoffman, Is filmmaker Nadav Lapid Israel’s best champion — or its biggest dissident?, www.timesofisrael.com (באנגלית אמריקאית) איתי שטרן, "מילים נרדפות" של נדב לפיד יתחרה בתחרות הרשמית בפסטיבל ברלין, באתר הארץ, 17 בינואר 2019 שמוליק דובדבני, הישג קולנועי: סרטו של נדב לפיד זכה בפרס דב הזהב, 16 בפברואר 2019, ynet אבנר שביט‏, כבוד ישראלי: "מילים נרדפות" זכה בפרס ארגון מבקרי הקולנוע הבינ"ל בפסטיבל ברלין, באתר וואלה, 15 בפברואר 2019 SYNONYMS, International Istanbul Film Festival Synonymes, IndieLisboa Sinónimos, Al Este Film Festival Synonyms, Sydney Film Festival (ארכיון) SYNONYMS, Midnight Sun Film Festival (ארכיון) SYNONYMES, Cabourg Film Festival SYNONYMS, Valletta Film Festival SYNONYMS, Edinburgh International Film Festival Synonyms, Taipei Film Festival Synonyms, Toronto International Film Festival, ‏אוגוסט 2019 הכרזת המועמדים לפרסי אופיר לשנת 2019, באתר פייסבוק שגיא בן נון, אבנר שביט‏, "ימים נוראים" על רצח רבין הוא הזוכה באופיר - והנציג הישראלי לאוסקר, באתר וואלה, 22 בספטמבר 2019 Synonyms, Film at Lincoln Center Synonyms, European Film Awards, ‏20 באוגוסט 2019 (באנגלית)